Azekka-nni, Rezqiya tečča timellalin-nni n-uzrem i (d)as-d-tnawel tmeṭṭut n gma-s d tamelxuft. Dɣa seg wass ɣer wass, taεebbuṭ n Rezqiya yettuff,ṣṣura-s tettenbeddal, udem-is yeččuṛ d ccwami. Rezqiya ur teẓri ur teεlim d acu i tt-yuɣen, ma d talwest-is, nettat, kulci ɣef lbal-is. Dɣa yiwen n yiḍ, tenna-yas i urgaz-is: -Twalaḍ weltma-k? Terriḍ ddhen-ik ɣur-s? ...Wali aεebbuḍ-is amek i yuff ,amek i yettuff seg wass ɣer wass. Ahat yelka kra n tecmat i tga?...